Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli julgeolekukabinet kiitis heaks plaani
tugevdada Lõuna-Iisraeli elanike visadvust Gaza naabruse asulais,
mida vaevab Hamasi hallatavast sektorist lähtuv raketituli.
Iraani Merevägi lasi nädalavahetusel käiku kodumaise hävituslaeva
mis suudab riikliku meedia väitel radarile nähtamatuks jääda
ja tõhustab oluliselt Iraani mereväe võimeid.
Maailma tippjuhid kogunesid nädalavahetusel Buenos Aireses
G-20 tippkohtumisele,
kus Süüria oli taas teiste globaalsete julgeolekuväljakutsete seas esikohal.
Iisraeli julgeolekukabinet kiitis heaks plaani
tugevdada Lõuna-Iisraeli elanike vastupidavust Gaza naabruse asulais.
Riigi juhtkond püüab kindlustada
palestiinlaste raketitules kannatavat regiooni.
Peaminister Netanyahu plaan
eraldab kohalike asulate arengufondi üle 700 seekli ehk ca 188 USD
või veidi alla 166 mln EUR.
Valitsuse plaan võrsus Netanyahu 15.11 kohtumisest
kohalike omavalitsuste juhtidega, kelle regioone vaevab
Hamasi hallatavast sektorist lähtuv terroritegevus.
Iganädalasel kabinetiistungil rõhutas Netanyahu,
et Gazaga piirnevate asulate elanike vastupidavus
on rahvusliku visaduse oluline osa, mis aitab valitsusel funktsioneerida
keset intensiivistunud julgeolekuväljakutseid.
Esitame kabinetile täna plaani
Gazaga piirnevate alade elanike vastupidavuse tugevdamiseks.
Otsus tehti pärast minu kohtumist Gaza naabruse asulate juhtidega,
kus osalesid ka rahandus- ja siseminister.
Otsustasime jätkata viimaseil aastail jõustatud abiplaani.
Investeerime veel 700 mln ILS regiooni elanike heaoluplaani.
Nad on püsivad ja toetame neid.
Gaza naaberasulate elanike visadus
on rahvusliku vastupidavuse oluline komponent.
Sealsete elanike visadus aitab minul ja kabineti ministreil
teha õigel ajal õigeid otsuseid.
Peaminister Netanyahu sõitis hommikul Brüsselisse,
kus ta kohtub USA välisministri Pompeoga.
Jeruusalemma ametnike sõnul
arutatakse eelmine nädal kokkulepitud kohtumisel
regionaalsete väljakutsete arenguid, sh Iraani kujutatavaid ohte.
Netanyahuga sõitsid kaasa Mossadi direktor Yossi Cohen,
Iisraeli riikliku julgeolekunõukogu juht Meir Ben-Shabbat
ja Netanyahu sõjaline sekretär brigaadikindral Avi Blut.
Lisaks peaministriametile
ka kaitse- ja välisministripostil oleva Netanyahu kohtumine USA kolleegiga,
kelle eelmiseks ametikohaks oli CIA juhtimine,
toimus kaks päeva pärast seda,
kui Pompeo mõistis hukka Iraani keskmaaraketi katsetuse,
mis suudab kanda tuumapead.
Pompeo sõnul oli Iraani katsetus
ÜRO Jugleolekunõukogu resolutsiooni 2231 jultunud rikkumine.
Resolutsioon on ainus dokument,
mis on ametlikult ratifitseerinud 2015. a JCPOA
ehk Iraani tuumalepingu.
Pompeo viitas resolutsiooni Lisa B paragrahvile 3,
mis õhutab Iraani hoiduma katsetest ja tegevusest ballistiliste rakettidega,
mis suudavad tuumapead kanda.
Pompeo ei maininud võimalikke karistusmeetmeid Iraani vastu,
kuid mõistis hukka Iraani režiimi
ja õhutas seda antud tegevust lõpetama.
Iraani armee esindaja vastas USA-le
Iraani poolametliku uudistetoimetuse Tasnim väitel järgmist:
"Raketikatsetusi tehakse
kaitse- ja heidutuseesmärkidel ja kavatseme neid jätkata."
Pressiesindaja Shekarchi ei eitanud ega kinnitanud infot
Iraani katsetusest uue ballistilise keskmaaraketiga.
Iraani Merevägi lasi nädalavahetusel käiku kodumaise hävitaja,
mis suudab riikliku meedia väitel radarile nähtamatuks jääda.
Hävitaja Sahand
võib teha kuni viiekuiseid merereise
ilma kütusevaru täiendamata.
Alus toodi Pärsia lahele Iraani Bandar Abbasi mereväebaasi.
Iraani laevastiku ülem ütles Iraani Press-TV-le,
et riigi vaenlastel tasub tähele panna Iraani laevastiku tugevnemist.
Meie vaenlastel tasub tähele panna: Sahand patrullib Pärsia lahel.
See tõrjub avamerel ka regiooni vastu suunatud julgeolekuohte.
Signaliseerime naabreile, et oleme valmis koostööks
regionaalse rahu ja julgeoleku tagamisel.
Khanzadi ütles lisaks,
et Iraani laevastik laseb lähinädalail käiku teisigi aluseid.
Need tugevdavad Iraani merejõude ajal,
kui on kasvanud pinged USA ja selle regionaalsete liitlastega.
Teisi teemasid - Maailma tippjuhid
kogunesid nädalavahetusel Buenos Aireses G-20 tippkohtumisele,
kus Süüria oli taas teiste globaalsete julgeolekuväljakutsete seas esikohal.
Mitmed Lääne ja Lähis-Ida juhid kohtusid istungite vaheaegadel
Vene presidendi Putiniga,
et temaga Süüria olukorda arutada.
Üks neist oli Türgi president Erdogan, kes kordas oma nõudmist,
et Põhja-Süürias, Idlibis, tuleks käiku lasta lisameetmed.
Regioonis on valitsenud
Vene-Türgi kokkuleppel põhinev habras relvarahu.
Olukord on hakanud viimasel ajal siiski halvenema
seoses regioonis võimu üle võitlevate islamirühmituste vägivallaga.
Istanbuli Idlibi-alane tippkohtumine oli ülitähtis samm.
Minu meelest polnud see piisav, vaid vaja on uusi meetmeid.
Oleks hea korraldada uus Idlibi-kohtumine,
kuigi ehk veidi väiksemas mastaabis.
Teistel teemadel -
EL teatas, et toetab USA algatatud ÜRO resolutsiooni,
mis mõistab jõuliselt hukka
islamirühmituse Hamas ja selle terroritegevuse.
Kuigi resolutsioonikavandi sisu tekitas algul lahkmeelt,
nõustusid kõik liikmesriigid ühe EL ametniku sõnul
siiski resolutsiooni toetama, kui USA tegi sinna olulisi muudatusi.
Resolutsiooni heakskiitmise korral
oleks see esimene ÜRO Peaassamblee resolutsioon,
mis mõistab hukka Gazat valitseva Hamasi.
Nii EL kui USA peavad Hamasi terrorirühmituseks.
Tasub tähele panna, et kuigi EL-i toetus kasvatab oluliselt
resolutsiooni eduvõimalusi, pole siiski selge, kas sellest piisab
peaassambleel vajaliku häälteenamuse saavutamiseks.
Vastuseks EL-ile tegi Hamas avalduse,
kus süüdistab blokki
palestiinlaste islamistliku vastupanuliikumise hukkamõistmises.
Hamasi väitel kõigutavat see
"nii okupeeritud alade kui kogu Lähis-Ida stabiilsust."
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi uudiseid leiab meie Facebooki lehelt
või YouTube'i kanalilt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri